**Декларация на отговорника по качеството на ЛИИ „Ф плюс“ при „Ф плюс“ ООД за осигуряване на безпристрастността на ЛИИ „Ф плюс“**

Долуподписаният, инж. Велислав Пламенов Узунов в качеството ми на Отговорник по качеството на ЛИИ „Ф плюс” при „Ф плюс“ ООД, София, с Костенец, община Костенец, ул. „Константин Костенечки” №16, осъзнавам и разбирам важността за осигуряване на безпристрастността, осигуряване управлението на конфликт на интереси и поемам отговорност за обективността на своите действия:

*С УБЕДЕНОСТ*, че ЛИИ „Ф плюс“ при „Ф плюс“ ООД прилага утвърдените вътрешни регламенти (наръчник, процедури, формуляри и списъци) от системата за управление, разписани в съответствие с изискванията на стандарт БДС EN ISO/IEC 17025:2018, съблюдава приложимите за дейностите си ръководства, публикувани от международни организации, спазва критериите заложени в процедурите на националния орган по акредитация на Република България и на националния орган за нотификация за удостоверяване по Регламент (ЕС) 305/2011.

**В ЖЕЛАНИЕТО СИ** да гарантирам пред ползвателите на услуги на ЛИИ „Ф плюс“ и всички заинтересовани страни, че лабораторните дейности се извършват в съответствие с основните принципи: обективност, липса на конфликт на интереси, липса на пристрастие, липса на дискриминация, неутралност, честност, откритост, справедливост, безкористност, уравновесеност:

**ДЕКЛАРИРАМ, ЧЕ:**

1. ЛИИ „Ф плюс“ не допуска в дейността си действия застрашаващи безпристрастността и/или предприема действия за управление на рисковете представляващи конфликт на интереси;

2. ЛИИ „Ф плюс“ идентифицира, анализира и документира потенциалните рискове за безпристрастността, произтичащи от лабораторните дейности, от взаимоотношения основани на собственост, ръководство, персонал, управление, споделени ресурси, финанси, договори, маркетинг, плащане на комисионни за продажби или други стимули за привличане на клиенти. Предприемат се всички необходими мерки за елиминиране или минимизиране на заплахите за безпристрастността, независимо от това, дали те възникват вътре в самата лаборатория или са в резултат от дейността на други лица, органи или организации.

3. ЛИИ „Ф плюс“ не извършва дейности за свързани органи/ лица и в случаи, когато дадени взаимоотношения създават неприемлива заплаха за безпристрастността.

4. Ръководството и персоналът на ЛИИ „Ф плюс“ няма договорни отношения по изпълнение на други задължения, които да заплашват безпристрастността на лабораторията;

5. ЛИИ „Ф плюс“ не получава финансиране, от дружества и фирми, които биха компрометирали безпристрастността на дейностите, осъществявани от лабораторията.

6. Ръководството на ЛИИ „Ф плюс“ изисква от своя персонал да информира за всяка възникнала ситуация, която му е станала известна и която може да представлява конфликт на интереси.

7. Персоналът на ЛИИ „Ф плюс“ извършва дейности само в обхвата на своята компетентност.

8. В качеството си на ОК на ЛИИ „Ф плюс” на „Ф плюс“ ООД , няма да оказвам административен, търговски, финансов и друг натиск на персонала на ЛИИ „Ф плюс“ при „Ф плюс“ ООД, които могат да повлияят върху техните професионални оценки на изпитваните продукти и да компрометират тяхната безпристрастност.

9. ЛИИ „Ф плюс“ може да осигури правилно разпределение на отговорностите и пълномощията във връзка с предлаганите услуги за изпитване на продукти по отношение на пожарната им безопасност, чрез документираните процедури в Системата за управление и организационни мерки.

10. Ще бъде изключено всяко влияние от страна на външни за ЛИИ „Ф плюс“ лица и организации върху резултатите от провежданите изпитвания.

11. ЛИИ „Ф плюс“ няма да бъде ангажиран с каквито и да било дейности, които могат да застрашат доверието в неговата компетентна преценка и безупречност при изпълнението на дейности в акредитираната и нотифицираната области.

12. Възнаграждението на персонала на ЛИИ „Ф плюс“ не зависи от броя на проведените изпитвания или от резултатите от тези изпитвания.

13. Отговорността за резултатите от проведените дейности по изпитване, спазването на конфиденциалност и спазването на нормативните документи е изцяло на ръководителя на ЛИИ „Ф плюс“ при „Ф плюс“ ООД и неговия персонал.

ДЕКЛАРАТОР:

ОТГОВОРНИК ПО КАЧЕСТВОТО НА

 ЛИИ „Ф ПЛЮС” ПРИ „Ф ПЛЮС” ООД

Велислав Узунов

Дата: 15.07.2019 г.